26/06/2020 | Administración LocalMunicipal
Boiro
Publicación do PEF 2020-2021 do Concello de Boiro

O Pleno do concello de Boiro, na súa sesión de 18 de xuño de 2020, aprobou o seguinte Plan Económico Financeiro para o periodo 2020-2021, que se fai público aos efectos informativos atendendo ao disposto no artigo 23.4 da lei 2/2012, de 27 de abril, lei órganica da estabilidade presupostaria e substentabilidade financeira: O artigo 3 da Lei Orgánica 2/2012 regula, con carácter xeral, o principio de estabilidade orzamentaria, e ven a establecer que “a elaboración, aprobación e execución dos Orzamentos que afecten aos gastos ou ingresos dos distintos suxeitos comprendidos no ámbito de aplicación desta Lei realizarase nun marco de estabilidade orzamentaria, coherente coa normativa europea”. E defínese a estabilidade orzamentaria das Administracións Públicas como a situación de equilibrio ou superávit estructural. O artigo 11 desta norma, ven a instrumentar tal principio de estabilidade orzamentaria ao fixar que tanto a elaboración, como a aprobación e a execución dos Orzamentos e demáis actuacións que afecten aos gastos ou ingresos das Administracións Públicas someteranse ao principio de estabilidade orzamentaria. E o artigo 12 adicado á regra de gasto, fixa cómo a variación do gasto computable das Corporacións Locais que non poderá superar a taxa de referencia do crecemento do PIB de medio prazo da economía española. Non obstante, cando exista un desequilibrio estructural nas contas públicas ou unha débeda pública superior ao obxectivo establecido, o crecemento do gasto público computable axustarase á senda establecida nos respectivos plans económico-financeiros e de reequilibrio previstos nos artigos 21 e 22 da LOEPSF. Así, o artigo 21 da Lei Orgánica 2/2012, modificado pola Lei Orgánica 9/2013, de 20 de decembro, de control da débeda comercial no sector público, indica que en caso de incumprimento do obxectivo de estabilidade orzamentaria, do obxectivo de débeda pública ou da regra de gasto, a Administración incumplidora formulará un plan económico-financeiro que permita no ano en curso e no seguinte o cumprimento dos obxectivos ou da regra de gasto, co contido e alcance previstos neste artigo. En base ao disposto no artigo 12 da LOEPSF, nos seus apartados 2 e 3, relativos á definición de gasto computable e á competencia do Ministerio de Economía e Competitividade para calcular a taxa de referencia do crecemento do PIB de medio prazo para a economía española, de acordo coa metodoloxía empregada pola Comisión Europea en aplicación da súa normativa, tal taxa será obxecto de publicación e será a referencia a ter en conta polas Corporacións Locais na elaboración dos seus respectivos orzamentos. Centrándonos xa no límite da regra de gasto, cómpre sinalar que para o conxunto das administración públicas, a taxa de referencia a ter en conta para o ano 2019, a efectos de calcular a regra de gasto, foi do 2,7. Esta taxa é do 2,9 para o 2020 e do 3,1 para o 2021, segundo acordo do Consello de Ministros de data 07/12/2018 polo cal se fixan os obxectivos de estabilidade orzamentaria e débeda pública para o conxunto das administración públicas. Por mor da elaboración e aprobación da liquidación do exercizo 2019 a intervención municipal levou a cabo a emisión dos informes correspondentes ao cumprimento do obxectivo de estabilidade orzamentaria, da regra de gasto e do límite de débeda. E de tales informes conclúese o seguinte:  O concello de Boiro cumpre co límite da débeda.  O concello de Boiro incumpre co obxectivo de estabilidade orzamentaria unha vez efectuados os axustes, e de feito presenta unha necesidade de financiación (déficit) por importe de 670.204,89 €.  O concello de Boiro incumpre o límite da regra de gasto nun importe de 864.803,78 €. En consecuencia, e ante tal incumprimento, a aplicación da Lei Orgánica 2/2012, de Estabilidade Orzamentaria e Substentabiliadade Financeira fai necesario a elaboración dun plan económico financeiro que lle permita ao concello recuperar a situación de equilibrio no ámbito temporal 2020 e 2021, dato que se reflictirá na liquidación destes exercizos presupostarios. Segundo o previsto no artigo 23 da LOEPSF os plans económico financeiros elaborados polas Corporacións Locais deberán ser aprobados polo Pleno municipal, tendo en conta a aplicación do seguinte calendario: 1º O plan ten que ser presentado ante o Pleno municipal no prazo máximo dun mes dende que se constate o incumprimento O plan deberá ser aprobado polo Pleno municipal no prazo máximo de dous meses dende a súa presentación.3º A posta en marcha do plan non poderá exceder de tres meses dende a constatación do incumprimento. Na actualidade, debido á aprobación e entrada en vigor do RD 463/2020, de 14 de marzo, pola que se declara o estado de alarma para a xestión da situación sanitaria ocasionada polo COVID- os prazos adminstrtivos estiveron suspendidos ata o día 01/06/2020.4º O plan deberá ser remitido á Comunidade Autónoma (no caso deste concello á Dirección Xeral de Política Financeira e Tesouro). 5º O plan deberá ser tamén remitido á Comisión Nacional da Administración Local para o seu coñecemento.6º A este plan haberá que darlle a mesma publicidade que a establecida polas leis para os Orzamentos da entidade. Segundo o artigo 21 da LOEPSF, o plan económico financeiro conterá, como mínimo, a seguinte información: a) As causas do incumprimento do obxectivo de establecido ou, no seu caso, do incumprimento da regra de gasto. b) As previsións tendenciais de ingresos e gastos, baixo o suposto de que non se producen cambios nas políticas fiscais e de gastos. c) A descripción, cuantificación e o calendario de aplicación das medidas incluidas no plan, sinalando as partidas orzamentarias ou rexistros extraorzamentarios nos que se contabilizarán. d) As previsións das variables económicas e orzamentarias das que parte o plan, así como os supostos sobre os que se basan estas previsións, en consonancia co contemplado no informe ao que se fai referencia no apartado 5 do artigo 15. e) Unha análise de sensibilidade considerando escenarios económicos alternativos. Ademáis, a Lei 27/2013, de 27 de decembro, de racionalización e Substentabiliadade da Administración Local incluIu un novo artigo 116. bis na Lei de Bases de Réximen Local que no seu apartado segundo ven a establecer o contido adicional que o plan debe presentar, por canto que deberá tamén incluir a lo menos algunha das seguintes medidas: a) Supresión das competencias que exerza a Entidade Local que sexan distintas das propias e das exercidas por delegación. b) Xestión integrada ou coordinada dos servizos obrigatorios que presta a Entidade Local para reducir costes. c) Incremento de ingresos para financiar os servizos obrigatorios que presta a Entidade Local para reducir os seus custes. d) Racionalización organizativa. e) Supresión de entidades de ámbito territorial inferior ao municipio que, no exercizo orzamentario inmediato anterior, incumpran co obxectivo de estabilidade orzamentaria ou co obxectivo de débeda pública ou que o período medio de pago a proveedores supere en máis de trinta días o prazo máximo previsto na normativa de morosidade. f) Unha proposta de fusión cun municipio colindante da mesma provincia. O concello de Boiro incumpriu a regra do gasto na Liquidación do 2018, polo que o órgano de tutela da Xunta de Galicia, en abril de 2019, requiriulle para que procederá a aprobar o PEF 2019-2020 que estipula do art.21 da LOEPSF e ante o incumprimento, en outubro de 2019, requiriulle para que se procedera á declaración de créditos non dispoñibles por importe de 624.377,43 € 1 e a aprobación do referido PEF. O concello-pleno en sesión de 14 de novembro de 2020 acordou declarar a indispoñibilidade de créditos por importe de 219.022,38 € 2; comunicar á Xunta de Galicia a imposibilidade de realizar outros acordos de non dispoñibilidade dada o nivel de execución do Orzamento de 2019, pero comprometéndose a aprobar e liquidar o Orzamento 2020 nos termos recomendados no informe de intervención municipal así como o compromiso de prestar aprobación ao PEF para o ámbito 2020-2021 unha vez liquidado o exercizo 2019 e dentro dos prazos legais, nos termos das recomendacións da intervención municipal e que permitirán recobrar a senda nestes dous exercizos orzamentarias ante a imposibilidade de poder cumprir nesta anualidade de 2019. Unha vez liquidado o orzamento 2019 se cumpriron as previsións establecidas e se puxo de manifesto o incumprimento da regra de gasto en 864.803,78 e a da estabilidade en 670.204,89 €, polo que se procede a elaborarse o PEF 2020-2021 para dar cumprimento ás disposicións legais e poder recuperar a senda da estabilidade e regra do gasto para os exercizos 2020 e 2021. Proponse pois, ao Pleno desta Corporación a aprobación do presente plan económico financeiro, de formulación obrigada, xa que o resultado da evaluación da LOEPSF efectuado pola intervención municipal en relación ao expediente da liquidación do exercizo 2019, foi o incumprimento do límite da regra de gasto e da estabilidade orzamentaria no exercizo 2019. Agora ben, este incumprimento ten un carácter coxuntural e non estructural, motivado básicamente, pola tramitación de expedientes de incorporación de remanentes de créditos e a tramitación de créditos extraordinarios e suplementos de crédito financiados con remanente de tesourería para gastos xerais e remanente afectado asi como con préstamos bancarios. Así, o uso do Remanente de Tesourería como fonte de financiación de gastos, ten un tratamento orzamentario distinto na Administración do Estado e que fai que o aforro xenerado polo concello non poida quedar á marxe da regra de gasto e no que atinxe á estabilidade orzamentaria non se reflicte nel porque non xenera dereitos e ademais se contempla no cap.8 da clasificación económica (véxase que no o calculo da regra do gasto se teñen en conta as ORN do cap.1 a 7 da clasificación económica e no cálculo da estabilidade os DRN-ORN destes mesmos capítulos, tanto ingresos como gastos, esto é, os gastos e os ingresos non financeiros. Ademais disto, se financiaron gastos (créditos extraordinarios e suplementos de créditos para poder aprobar e pagar facturas que se atopaban sen consignación presupostaria e que se puxeron de manifesto tralas eleccións municipais de maio de 2019. Debido a esta situación o concello veuse na obriga de recorrer a dúas operacións de endebedamento, unha por importe de 1.069.466,48 euros, para o financiar investimentos (cap.6) e outra por importe de 426.154,36 € para financiar gasto corrente (cap.2), tendo que recorrer neste último caso, á medida excepcional contemplada no artigo 177.5 do Texto Refundido da Lei Reguladora das Facendas Locais (expediente de modificación de créditos n.º 13/2019-nº 1 de CE e SC para o pago entre outros, das facturas da relación contable F/2019/27 Da información facilitada pola intervención municipal no informe emitido con ocasión da liquidación do exercizo 2019 obsérvase que as obrigas financiadas con Remanente Líquido de Tesourería (remanente para gastos xerais) ascenderon á cantidade de 782.262,30 € e as obrigas recoñecidas financiadas cos dous préstamos antes mentados foi de 1.464.029,62 euros (mais o ive correspondente, suma un total de 1.495.620,84 euros) En consecuencia, se descontamos as obrigas financiadas con RT para gastos xerais resulta que se corrixiría a estabilidade o incumprimento na regra do gasto quedaría en -82.541,48 euros e se ademais non se tivera producido o gasto que tivo que ser financiado con novo endebedamento (préstamos para o pago das facturas F/2019/27), a situación sería completamente diferente xa que logo se cumprirían sobradamente as dúas magnitudes, tanto a regra do gasto como o obxectivo da estabilidade orzamentaria e quedaría así corrixida o desfase no gasto, que xa viña do exercizo anterior. Para acreditar o carácter conxuntural e non estructural destes incrurmpmentos se procede a analizar as obrigas recoñecidas netas no 2019 que foron financiadas con Remanente de Tesourería, sendo as seguintes: -Obras do POM MUNICIPAL declaradas investimentos financeiramente sostibles polo peno da corporación no exercizo 2018 e financiadas co superávit da liquidación 2017 (RTGX) e que, ao non ser executadas no exercizo 2018 foron incorporadas, ao abeiro do art.1 do RD lei 1/2018 polo que se prorrogou para o 2018 o destino do superávit da CCLL 3, vía expediente de modificación de créditos ao orzamento 2019 e executándose neste ano. Estas obras son as correspondentes aos proxectos 2018/4/IFS/1, 2018/4/IFS/2, 2018/4/IFS/3, 2018/4/IFS/4, 2018/4/IFS/6, 2018/4/IFS/9, 2018/4/IFS/11 E 2018/4/IFS/13 sendo o total das ORN financiadas con RTGX un total de 465.923,54 euros. -Obras do POS +2018 que non se rematou a súa execución no 2018 polo que foron incorporadas ao 2019 para ser executadas nesta anualidade, sumando un total de 37.550,23 euros as ORN financiadas con RTGX. -Duas pequeñas obras financiadas con recursos propios que non chegaron a Fase O durante o 2018 polo que se incorporou o credito ao 2019 e foron executadas neste (7.659,80 €) -No que atinxe ás facturas que se financiaron de xeito excepcional e por mor da situación do concello tras as eleccións municipais con duas operación de endebedamento, cabe indicar que o pleno da corporación en sesión extraordinaria de 30 de setembro de 2019 (Acta 2019/12) se aprobou o recoñemento extraxudicial de créditos das facturas incluídas na relación contable F/2019/27 (detalladas no ANEXO I) por importe de 1.495.620,84 €, condicionado á entrada a vigor do expediente de modificación de créditos que o financiaría (expte M. C. 13/2019- nº 1 de créditos extraordinarios e suplementos de créditos), sendo a súa financiación: a concertación dun préstamo para as facturas de investimento (cap.6 de gastos) por importe de 1.069.466,48 € e un préstamo para gasto corrente por importe de 426.154,36 euros. Nesta sesión se declara expresamente polo pleno que se cumpren os requisitos establecidos no artigo 177.5 do TRLRFL e artigo 36.3 do RD 500/1990 e que permitirían, de xeito excepcional, acudir a un préstamo para financiar gasto corrente: - que o concello non dispoñia doutros medios de financiación para poder facer frente a estas facturas e que se trataba de gastos necesarios e urxentes. -Que o importe total anual desta operación non superaba o 5% dos recursos por operacións correntes do Orzamento 2019. -Que a carga financeira total da entidade, incluida esta, non superaba o 25% dos recursos por operacións correntes do Orzamento 2019. -Que o concello se comprometía a que a operación quedara cancelada antes da renovación da actual corporación. Véxase que no expediente se dou cobertura a obras de investimentos non contempladas no exercizo correspondente, polo que se sobreexecutou o capítulo 6 en mais de un millón de euros (obras de arranxo de camiños, de sumidoiros, certificacións adicionais de obras varias, etc…) ou por mencionar un gasto do capítulo 2 dos financiados co préstamo para a operación correntes e que non se vai volver producir nestas anualidades: o pago de facturas atrasadas a Augas de Galicia por maiis e 250.000 euros -Ademais das facturas de recoñecemento extraxudicial de créditos, no expediente de modificación de créditos nº 13/2019 (nº 1 de CRÉDITOS EXTRAORDINARIOS e SUPLEMENTOS DE CRÉDITOS) se contemplaba dar cobertura a varias bolsas de vinculación co fin de poder afrontar os gastos que se presentaran ata fin de exercizo e derivadas do normal funcionamento do concello así como unha serie de investimentos alí detallados que se consideron urxentes e necesarios e inaprazables (total ORN financiadas con RTGX foi de 19.761,28 xa que logo houbo unha clara contención do gasto por parte desta equipa de goberno). Además se materializou o disposto no artigo 32 da Lei de Estabilidade e Substentabilidade financieira (o superávit debe ser destinado a amortización de débeda existente) polo que chegou a fase O do gasto un total de 251.367,45 euros.) Deste xeito, considérase debidamente acreditado que a causa de incumprimento do obxectivo da regra de gasto e da estabilidade orzamentaria é o financiamento de gastos mediante Remanente de Tesourería e o uso excepcional de dúas operacións de endebedamento para facer frente ás facturas sen consignación presupostaria existentes no cambio de corporación tras as eleccións municipais de maio de 2019 e polo tanto se trata dun incumprimento ten un carácter coxuntural e non estructural, que no se debe volver a producir. Segundo a modificación introducida pola Lei Orgánica 9/2013, de 20 de decembro, en caso de incumprimento do obxectivo de estabilidade orzamentaria, do obxectivo de débeda pública ou da regra de gasto, a Administración incumplidora formulará un plan económico financeiro que permita no ano en curso e no seguinte recuperar a senda da estabilidade, é dicir, o seu cumprimento. En consecuencia, este concello, e así queda reflectido no presente plan, deberá volver á situación de equilibrio con ocasión da liquidación 2020 e 2021, sendo este o horizonte temporal deste plan. Dado que estamos ante un incumprimento conxuntural, tanto da regra de gasto como da estabilidade orzamentaria, esta Alcaldía propón a adopción das seguintes directrices para os exercizos 2020 e 2021: -Proceder a conseguir economías no gasto mediante a licitación dos servizos e subministros municipais. Para elo será necesario cubrir a praza da praza de técnico de contratación que se atopa na Relación de Postos de Traballo, de recente creación pero que non foi cuberta ata o de agora. Por outra banda, se cubren os postos de habilitado nacional que se atopaban vacantes, Secretaria e Intervención, ámbolos dous imprescindibles para dotar dos medios humanos e técnicos necesarios para atender ao volume de traballo que require todos os procesos de licitación necesarios no concello. -Medidas de racionalización e control do gasto en xeral co fin de desbotar aqueles gastos innecesarios ou non imprescindibles nestas anualidades para o funcionamento dos servizos básicos (redución dos gastos de publicidade e propaganda, de festexos,.) -Formalización de contratos plurianuais de subministros e de servizos para aqueles gastos que teñen carácter repetitivo e periódico co fin de conseguir mellores prezos e polo tanto reducir os gastos. -Limitación orzamentaria das asistencias técnicas exteriores, así, por exemplo, a existencia de dous arquitectos na plantilla conseguirá economías no gasto corrente ao no recorrer a ditos servizos exteriores. -Reorganización do persoal municipal para realizar traballos que ata o momento se viñan prestando por empresas externas (limpeza, control de pozos de bombeo para evitar avarias, monitorados deportivos, reparacións de obras etc.). -Elaboración de medidas e plans de aforro enerxético en instalacións municipais e alumeado público. Neste senso, xa está en marcha a elaboración dunha auditoría externa para poder implementar medidas de aforro enerxético nos alumeados públicos e instalacións municipais ou como documento previo necesario para a solicitude de subvencións nesta liña. -En canto ás medidas relativas a ingresos se pretende mellor a xestión tributaria, conseguindo unha mais eficiente que permita incrementar os recursos do concello. Neste senso se pretende licitar o servizos de colaboración na inspección municipal dos impostos e taxas así como convenio para a executiva co fin de cobrar o dos exercizos pechados e detectar contribuintes que non pagan, tales como vivendas que non tributan no IBI ou nas taxas de lixo, auga e sumidoiro. Tamén se pretende a implantación dunha taxa pola ocupación de vía pública polos caixeiros dos bancos ou a suspensión temporal (dende a entrada en vigor ata o 31 de decembro de 2020) do cobro da taxa por ocupación da vía pública polas terrazas co fin de paliar as desastrosas consecuencias que para a economía local supuxo a crise sanitaria ocasionada pola COVID 19, procedendo a modificar a Ordenanza Fiscal correspondente e sendo a estimación dos menores ingresos por este concepto de 14.770,70 euros, que irá acompañada dun acordo plenario de non dispoñibilidade de créditos na aplicación orzamentaria 338/22706 para compensar dita merma na recadación municipal. Asemade o Concello preocuparese pola búsqueda de axudas externas na Administración Xeral do Estado, na Comunidade Autónoma, en Empresas Privadas, en Entidades Locais para acadar o maior número de número posible de subvencións que ascendan ao 100% do importe da actividade subvencionada de xeito que se incremente o importe dos recursos alleos que financien o gasto corrente, rendabilizando así na medida do posible os recursos procedentes das figuras impositivas propias. Neste senso, no POS + 2019 e 2020 se destina o tope máximo permitido á financiación dos servizos básicos, ou parte do POS + 2020-complementario O Concello preocuparase por unha xestión máis eficiente do patrimonio municipal, polas rendas de bens inmobles e polo producto de concesións e o control e seguimento das mesmas, licitando os servizos das cafeterías dos centros sociais, establecendo regulamentos e ordenanzas para o uso das distintas dependencias … Neste senso xa se atopa regularizada o convenio do arrendamento dunha parcela propiedade do concello que ata o de agora estaba cedida de xeito gratuito no polígono. Para poder elaborar un plan económico e financeiro procede previamente analizar a situación económica e financeira deste Concello nos últimos exercizos e facer unha previsión da evolución dos ingresos e gastos para o período de vixencia do plan. Seguindo o esquema establecido polo Ministerio de Facenda e Administracións Públicas, resultaría que: A evolución dos ingresos e gastos dos orzamentos deste Concello, baixo a hipótese de non producirse cambios nas políticas fiscais e de gastos, é a recollida nos cadros seguintes: Á vista das previsións tendenciais de ingresos e gastos que se acaban de expoñer, as medidas a adoptar para conquerir o cumprimento da estabilidade orzamentaria e a regra do gasto no ano 2020 e 2021 son as seguintes: - Para os anos 2020 e 2021: dar a máxima importancia ao principio de anualidade orzamentaria, de xeito que se porá o máximo empeño para que tódolos gastos correspondentes ao orzamento do ano en curso sexan executados íntegramente o mesmo ano. -Limitar ao máximo a utilización do Remanente de Tesourería para o financiamento de gastos (tanto do Exceso de Financiamento Afectado como o Remanente Líquido de Tesourería), adoptando medidas compensatorias, no caso de ser necesario e inevitable acudir a este recurso para financiar determinados gastos. De ser necesario, será usado preferentemente para inversións financeiramente sostibleS e sempre da marxe fixada para o cumprimento dos límites da regra de gasto e da estabilidade debendo adoptar as medidas compensatorias necesarias que contrarrestren os efectos do seu uso, tales como por exemplo a declaración de non dispoñiblidade de créditos por importe idéntico daqueles gastos computables que sexa inevitablemente financiar con Remanente de Tesourería. Non obstante, para o ano 2020, o remanente de tesourería (RTGX e exceso de financiación) se limita exclusivamente ao xa utilizado no expte de incorporación de remanentes de créditos nº 08/2020-03 de IRC que xa se atopa aprobado, que contempla o crédito necesario para a realización de obras xa adxudicadas e que non se poideron executar no exercizo correspondente, cítese por exemplo o PAZO DE GOIAS ou a construcción do edificio de REMO DE CABO DE CRUZ. ou ao expediente para aprobar facturas da 413 pendentes a data de hoxe. Para o 2021 o concello pretende a non utilización desta fonte de financiación xa que logo se pretende que as obras se executen dentro da anualidade programada. -Reducir ao mínimo os gastos que non sexan necesarios para o mantemento dos servizos mínimos obrigatorios establecidos na lexislación vixente, cítese por exemplo as colaboracións económicas a eventos organizados por entidades alleas ao concello ou a reducción das subvencións segundo en base aos datos propostos no capítulo 4 da anualidade 2020 e 2021 do PEF proposto. -Contención do gasto no capítulo 6 de tal xeito que non se supere a cantidade prevista no PEF salvo financiación externa ao 100% ou reducción do gasto na mesma proporción noutros capítulos non financeiros. -Elaborarase un Plan anual de contratación, que permita, entre o segundo semestre do 2020 e o 2021, coa debida planificación ou cronograma, a licitación daqueles servizos e subministros que se veñen repetindo reiterada e periodicamente e que son obxecto de reparo pola intervención municipal por superar os límites cuantitativos e/ou temporais do contrato menor, e que permitirá economías importantes no gasto corrente, además daqueles outros contratos que se atopan xa finalizados ou a punto de finalizar e que tiveron un expediente de licitación de acordo co procedemento legalmente establecido na lei de contratos do sector público. Así pois, procederase a licitar os seguintes servizos, entre outros: – Servizo de saneamento – Servizo de mantemento da depuradora municipal – Servizo de tratamentos de fangos – Servizo de tratamentos de desbastes – Servizo de mantemento da limpeza de edificios Servizo de axuda no fogar – Servizo de reparación de vehículos – Servizos de revisón extintores, – Servizo de mantemento ascensores e alarmas colexios – Servizo do mantemento das fotocopiadoras – Servizo/subministro do programa de xestión electrónica de documentos – Servizo de telefonía (fixo e móbil) – Servizo de mantemento/reparación de camiños municipais – Subministro de produtos de limpeza – Subministro enerxía eléctrica – Subministro de materiais de ferretería. – Subministro de material de fontanería – Subministro de material eléctrico – Subministro de formigón para obras municipais Sendo os aforros que se pretende conseguir, seguindo un principio de prudencia, os seguintes: 4 -Aprobar o orzamento do exercizo 2020 e 2021 cumprindo o obxectivo de estabilidade orzamentaria e da regra de gasto. -Xestionar o orzamento do exercizo 2020 e 2021 coa máxima atención ao cumprimento da estabilidade e da regra de gasto. Para iso, no 2020 é necesario que os investimentos financiados con recursos propios sexan nulos ou prácticamente inexistentes, limitándoos aos estrictamente necesarios para o mantemento das infraestructuras que prestan os servizos obrigatorios e de acordo coa proposta contemplada no PEF 2020-2021 procurando que sexan gastos financeiramente sostibles. En ámbas as dúas anualidades deberase reducir gasto corrente sobre o previsto nos exercizos anteriores e reducir o montante das subvencións de acordo co proposto no PEF 2020-2021 previsto. Con estas medidas prevése que na liquidación do Orzamento 2020 e 2021 resulte acreditado que o cumprimento dos obxectivos de estabilidade orzamentaria e regra do gasto, ademáis do obxectivo da débeda viva. En relación ao contido adicional que a Lei 27/2013 ven a fixar para o plan económico financeiro, considera esta alcaldía que non procede aplicalas xa que o incumprimento derivaa da utilización do Remanente de tesourería para gastos xerais ou de préstamos para atender gastos puntuais que non se van volver a repetir, polo que: -Non se considera necesario suprimir competencias distintas das propias e das exercidas por delegación, por canto que se trata de manter un nivel de orzamento similar ao que ven sucedendo en exercizos anteriores, desbotando os gastos a maiores que, excepcionalmente e como consecuencia das eleccións municipais se produciron neste concello. Se pretende presupostar coa máxima prudencia e evitando, na medida do posible, o uso do remanente de tesourería xa que logo distorsiona os resultados e, á espera de que se produza unha adecuación da normativa local á normativa estatal en relación a este recurso. O concello realizará execucións anuais de gasto, non tendo que recorrer a incorporar créditos financiados con este recurso de financiación. Por outro lado, co fin de evitar a repetición do sucedido coas facturas sen consignación presupostaria tralas eleccións municipais de maio 2019, estableceranse as medidas necesarias para evitar a sobreexecución. En canto a xestión integrada e coordinada dos servizos obrigatorios que presta o concello para reducir costes, tratarase de cumprir tendo en conta as actuacións que a Deputación Provincial poida realizar en canto a contratación dun estudo sobre os custos dos servizos obrigatorios que prestan os concellos a fin de que determine cal é a mellor forma de prestar os mesmos, dando así cumprimento ao disposto no artigo 26 da LBRL como consecuencia da modificación introducida pola Lei 27/2013, de racionalización e Substentabiliadade da Administración Local. -Incremento de ingresos para financiar os servizos obrigatorios que presta o concello. De momento non se considera necesario aplicar esta medida por canto que básicamente o que se vai pretender é reducir o gasto no exercizo 2020 e 2021 e que sexa esta contención do gasto a que permita recuperar a situación de equilibrio, sen prexuízo de actuacións de inspección e comprobación en ingresos na medida en que sexa posible. Además haberá que ter en conta a situación económica derivada do estado de alarma por mor do COVID-19 e as dificultades coas que se enfronta a sociedade, tanto familias como empresas o que fai necesario que non se incremente a presión fiscal sobre a cidadanía. -Racionalización organizativa. Non se considera necesario modificar este aspecto de momento, por canto que o incumprimento é motivado polo uso do aforro do concello que para nada afecta a isto. -Supresión de entidades de ámbito territorial inferior ao municipio. Este concello non ten entidades desta natureza. -Unha proposta de fusión cun municipio colindante da mesma provincia. Considérase que tampouco se trata dunha medida necesaria por canto que tal e como se ven demostrando este concello, ten capacidade suficiente para seguir prestando os servizos básicos que presta aos seus veciños sen ser necesario fusionarse con outros. Non se fai referencia ás partidas orzamentarias ou rexistros orzamentarios nos que se contabilizarán as medidas pois as mesmas non consisten en “facer”, senón en “deixar de facer”. De feito, do que se trata é de deixar de financiar gastos con remanente de tesourería, de reducir gastos e non executar gastos que non se atopen presupostados. Tamén se considera que as medidas propostas son coherentes cos variación interanual das previsións orzamentarias respectivas. Así, considérase que coas medidas propostas son axeitadas para a consecución do obxectivo proposto: garantir o cumprimento de estabilidade orzamentaria e da Regra do Gasto ao final do ano 2020 e para o 2021. Tendo en conta as previsións tendenciais de ingresos e gastos expostas máis arriba, prevése a seguinte evolución das principais magnitudes económicas: De acordo co anterior, para os efectos do CÁLCULO DA ESTABILIDADE ORZAMENTARIA, resultaría a seguinte necesidade/capacidade de financiamento: Polo que se refire ao cumprimento da REGRA DE GASTO, resultaría: Sendo: 5 E respecto do VOLUME DE ENDEBEDAMENTO E LÍMITE DE DÉBEDA, resultaría o seguinte: Sendo: O control será realizado polo órgano de Tutela financeira a través dos Informes de Intervención trimestrais, semestrais ou anuais (de aprobación do Orzamento, Liquidación do Orzamento, Obrigas Trimestrais, etc…) nos que se poña de manifesto si están a cumprirse os obxectivos marcados no propio Plan. Á vista do contido deste plan exposto nos apartados anteriores, formulo as seguintes conclusións: – No informe emitido pola intervención municipal en relación á liquidación do exercizo 2019 constatouse o incumprimento da estabilidade e regra de gasto regulada no artigo 12 da LOEPSF. – Como consecuencia do anterior, e dando cumprimento ao previsto no artigo 21 da LOEPSF, esta alcaldía formula o presente plan económico-financeiro para a súa aprobación polo Pleno do Concello, no que se analiza as causas de incumprimento como as medidas a adoptar. – Considérase que unha vez aplicadas as medidas contidas no presente plan, o Concello de Boiro cumprirá co obxectivo de estabilidade orzamentaria e da regra do gasto ao final do exercizo 2020 e 2021, con ocasión da aprobación da liquidación destes exercizos, estimándose que, nese momento produciráse unha situación de equilibrio ou de superávit en termos de contabilidade nacional.” Boiro, 22 de xuño de 2020 Asdo. José Ramon Romero García Alcalde-presidente 1 Incumprimento regra gasto Liquidacion 2018 (607.962,44 €) + 2,7% s/ 607.962,44 € 2 Proxecto de gasto 2019/4/COROÑ/1, obra “MELLORA MEDIO AMBIENTAL ESTUARIO DO RIO COROÑO DENDE O COIDO ATA PAZO DE GOIANS” por importe de 204.024,13 € e Proxecto de gasto 2019/2/SINAL/1, para “SUBMINISTRACIÓN E INSTALACIÓN DE SINALIZACION TURISTICA” por importe de 14.998,25 € 3 artículo 1.- En relación con el destino del superávit presupuestario de las Corporaciones Locales correspondiente al año 2017 se prorroga para 2018 la aplicación de las reglas contenidas en la disposición adicional sexta de la Ley Orgánica 2/2012, de 27 de abril, de Estabilidad Presupuestaria y Sostenibilidad Financiera, para lo que se deberá tener en cuenta la disposición adicional decimosexta del texto refundido de la Ley reguladora de las Haciendas Locales, aprobado por Real Decreto Legislativo 2/2004, de 5 de marzo. En el supuesto de que un proyecto de inversión no pueda ejecutarse íntegramente en 2018, la parte restante del gasto autorizado en 2018 se podrá comprometer y reconocer en el ejercicio 2019, financiándose con cargo al remanente de tesorería de 2018 que quedará afectado a ese fin por ese importe restante y la Corporación Local no podrá incurrir en déficit al final del ejercicio 2019.” 4 Se calcula sobre la liquidación 2019 5 Acordo consejo de ministros de 11 de febreiro de 2020- 3% para o 2021 e que aplia sobre o gasto computable do 2020 (11.518.626,80 euros)